**Na osnovu člana 230. Zakona o privrednim društvima (Službene novine F BiH“ broj: 81/15) i svoje odluke o sazivanju 21. Skupštine dioničara Trgovina „Borac“ d.d. Travnik broj: N.O.-21-22-5 od 24.03.2022. godine, Nadzorni odbor Trgovina „Borac“ d.d. Travnik objavljuje**

**O B A V J E Š T E N J E**

**o sazivanju 21. Skupštine dioničara Trgovina „Borac“ D.D. Travnik**

**I- Datum, vrijeme i mjesto održavanja 21. Skupštine:**

**Dvadesetprva Skupština dioničara Trgovina „Borac“ d.d. Travnik održat će se 20.04.2022. godine u sjedištu Društva u Travniku, ul. Tvornička bb, sa početkom u 12:00 sati.**

**II- Radna tijela 21. Skupštine:**

**Skupštini će do izbora predsjednika Skupštine predsjedavati prisutni dioničar ili punomoćnik dioničara sa najvećim brojem dionica sa pravom glasa.**

**Utvrđivanje kvoruma i rezultata glasanja vrši Odbor za glasanje u koji su imenovani:**

1. **Nezir Lupčević, predsjednik**
2. **Sanja Vrebac, član**
3. **Muharem Mujkić, član.**

**Zapisnik Skupštine vodit će Goran Čuturić.**

**III- Dnevni red 21. Skupštine:**

**Nadzorni odbor je utvrdio slijedeći dnevni red:**

**Predhodni postupak: utvrđivanje kvoruma za rad Skupštine.**

**1. Izbor predsjednika Skupštine i dva ovjerivača zapisnika.**

**2. Donošenje odluke o usvajanju godišnjeg finansijskog izvještaja o poslovanju Društva za 2021.**

**godinu sa Izvještajem nezavisnog Vanjskog revizora, Izvještajem o radu Nadzornog odbora i**

**Izvještajem Odbora za reviziju.**

**3. Donošenje odluke o izboru Vanjskog revizora za 2022. godinu.**

**4. Donošenje odluke o povjerenju predsjedniku i članovima Nadzornog odbora.**

**IV- Za 21. Skupštinu su utvrđeni slijedeći prijedlozi odluka:**

1. **Predlaže se da Skupština donese odluku o usvajanju godišnjeg finansijskog izvještaja o poslovanju Društva za 2021. godinu sa Izvještajima o radu Vanjskog revizora, Nadzornog odbora i Odbora za reviziju.**

**2. Predlaže se da Skupština donese odluku o izboru Vanjskog revizora za 2022. godinu.**

**3. Predlaže se da Skupštini donese odluke o povjerenju predsjedniku i članovima Nadzornog odbora.**

**V - Postupak prijave za učešće u radu i odlučivanju na Skupštini te način glasanja:**

1. **Pravo učešća u radu i odlučivanju Skupštine imaju dioničari koji su se nalazili na listi dioničara kod Registra za vrijednosne papire FBiH 30 dana prije dana održavanja Skupštine, ili posljednjeg radnog dana koji predhodi tom roku ako on pada u neradni dan.**
2. **Pravo učešća u radu i odlučivanju dioničar može ostvariti neposredno ili putem punomoćnika.**

**Punomoć za zastupanje dioničara daje se u obliku ovjerene pisane izjave potpisane od strane dioničara-vlastodavca i punomoćnika i dostavlja se Trgovini „Borac“ d.d. Travnik lično, poštanskom pošiljkom ili faksom. Punomoć za Skupštinu daje se nakon objavljivanja obavještenja o sazivanju Skupštine.**

1. **Doničar/punomoćnik koji namjerava učestvovati u radu i odlučivanju Skupštine dužan je najkasnije 3 (tri) dana prije dana određenog za održavanje Skupštine Odboru za glasanje podnijeti pismenu prijavu neposredno, preporučenom pošiljkom, na adresu: Trgovina „Borac“ d.d., ul. Tvornička bb, 72 270 Travnik, na fax: 030/511-356 ili putem e-maila: trgborac@bih.net.ba.**

**Uz prijavu se obavezno prilaže dokaz za identifikaciju podnosioca prijave (fotokopija lične karte ili pasoša), a punomoćnici i punomoći.**

1. **Podnosiocu prijave Odbor za glasanje će izdati potvrdu o prijavi učešća na Skupštini, koju je dioničar odnosno punomoćnik dužan predati Odboru za glasanje najkasnije 30 minuta prije vremena određenog za početak Skupštine.**
2. **Pravo odlučivanja na Skupštini Društva dioničar može ostvariti glasanjem putem popunjenih i potpisanih glasačkih listića dostavljenih Društvu putem pošte ili faksa prije datuma održavanja Skupštine. U ovom slučaju dioničari mogu najkasnije u roku od 3 (tri) dana od dana objavljivanja obavještenja o sazivanju Skupštine Društva u dnevnim novinama, pismenim putem obavijestiti Društvo, da žele pravo odlučivanja na Skupštini ostvariti glasanjem u odsustvu.**
3. **Društvo će u roku od 2 (dva) dana od dana prijema obavijesti dioničara, dostaviti dioničaru na adresu iz liste prijedloge svih odluka po pitanjima koja su uvrštena u dnevni red Skupštine Društva i glasačke listiće, a dioničar može dostaviti popunjene glasačke listiće najkasnije 3 (tri) dana prije dana održavanja Skupštine Društva.**

**VI - Glasanje**

**Glasanje na Skupštini vrši se:**

1. **javnom aklamacijom za tačku dnevnog reda „jedan“,**
2. **putem glasačkih listića zaokruživanjem odgovora „ZA“ ili „PROTIV“ prijedloga odluke za tačke dnevnog reda 2., 3. i 4.**

**Glasački listići sadrže ime ili firmu dioničara, broj glasova kojim raspolaže, prijedlog odluke i potpis dioničara-punomoćnika.**

**VII - Prijedlozi dioničara:**

**Dioničar ili grupa dioničara sa najmanje 5% ukupnog broja dionica sa pravom glasa imaju pravo pisano predložiti izmjenu dnevnog reda i prijedloga odluka najkasnije u roku 8 (osam) dana od dana objavljivanja ovog obavještenja.**

**VIII- Skupštinski materijali:**

**Dioničari odnosno punomoćnici dioničara mogu izvršiti uvid u sve materijale i prijedloge odluka Skupštine svakim radnim danom od 10,00 do 13,00 sati počev od dana objavljivanja ovog obavještenja, u prostorijama u sjedištu Društva.**

**Za ispunjavanje zahtjeva i davanje potvrda o izvršenom uvidu u materijale te davanje istih na uvid ovlašten je Sekretar Društva ali bez ovlaštenja za tumačenje sadržaja materijala.**

**Predsjednik Nadzornog odbora:**

**Martin Vrebac, s.r.**